**Likumprojekta „Civilās aizsardzības un katastrofas pārvaldīšanas likums” sākotnējās ietekmes novērtējuma ziņojums (anotācija)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| I. Tiesību akta projekta izstrādes nepieciešamība | | | | | | | | |
| 1. | Pamatojums | | | Krīzes vadības padomes 2013.gada 22.novembra ārkārtas sēdes protokola Nr.26 2.punkts, Ministru kabineta 2013.gada 22.novembra ārkārtas sēdes protokola Nr.62 10.punkts, Deklarācijas par Laimdotas Straujumas vadītā Ministru kabineta iecerēto darbību 126.punkts un Ministru kabineta 2014.gada 7.aprīļa rīkojuma Nr.151 „Par Valdības rīcības plānu Deklarācijas par Laimdotas Straujumas vadītā Ministru kabineta iecerēto darbību īstenošanai” 2.pielikuma 126.1.apakšpunkts. | | | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | | Esošais Civilās aizsardzības likums (turpmāk - likums) ir spēkā kopš 2007.gada 1.janvāra un tam laika gaitā ir veikti vairāki grozījumi. Likuma piemērošanas laikā ir identificētas vairākas problēmas civilās aizsardzības sistēmā, civilās aizsardzības sistēmas subjektu kompetences interpretācijā, civilās aizsardzības plānošanā, katastrofas definīcijā, pārvaldīšanā un resursu vadībā. Likumā atsevišķas normas iespējams neviennozīmīgi interpretēt, kas kavē institūciju vienotu izpratni par civilo aizsardzību un likuma piemērošanu.  Likums nozaru ministrijām, kas izstrādā un īsteno nozares politiku, nenosaka skaidrus pienākumus un tiesības civilās aizsardzības un katastrofas pārvaldīšanas jomā. Savukārt, likumā noteikts, ka par civilās aizsardzības sistēmas darbību un tās uzdevumu izpildi ir atbildīgs Ministru prezidents, bet civilās aizsardzības sistēmu vada, koordinē un kontrolē Valsts ugunsdzēsības un glābšanas dienests.  Likums uzliek nozīmīgu administratīvo slogu valsts un pašvaldības institūcijām un komersantiem, objektu īpašniekiem, kam jāizstrādā objektu civilās aizsardzības plāni, ja objektā var atrasties vairāk kā 50 cilvēki, kā arī, ja objekts ir paaugstinātas bīstamības objekts. Normatīvajos aktos, tajā skaitā likumā, ir vairākas definīcijas vieniem un tiem pašiem īpašumiem, piemēram, objekts un paaugstinātas bīstamības objekts, ražotne, infrastruktūra, kritiskā infrastruktūra, Eiropas kritiskā infrastruktūra un citi, kas rada neskaidrības tiesiskā regulējuma piemērošanā un īpašuma identificēšanā.  Likums nenodrošina, ka civilās aizsardzības plānošana tiek saskaņota ar nozaru attīstības/politikas plānošanu un pašvaldību attīstības/politikas plānošanu, kā arī nenodrošina, ka civilās aizsardzības un attīstības/politikas plānošana tiek balstīta uz riku novērtējumu.  Likums šobrīd paredz, ka Latvija var sniegt palīdzību katastrofās cietušām valstīm, bet neparedz tiesības lūgt starptautisko palīdzību katastrofas draudu vai katastrofas gadījumā.  Likumprojekta „Civilās aizsardzības un katastrofas pārvaldīšanas likums” (turpmāk - likumprojekts) mērķis ir noteikt tiesiskos un organizatoriskos civilās aizsardzības sistēmas darbības un katastrofas pārvaldīšanas principus, lai iespējami maksimāli nodrošinātu cilvēku, vides, infrastruktūras un īpašuma drošību un aizsardzību, kā arī noteikt civilās aizsardzības sistēmas un katastrofas pārvaldīšanas subjektu kompetences.  Likumprojekts paredz precizēt civilās aizsardzības definīciju un noteikt civilās aizsardzības sistēmas darbības principus, tās galvenos uzdevumus un vadību.  Likumprojekts definē katastrofas jēdzienu un nosaka katastrofas veidus un mērogus. Likumprojekts nosaka jaunus katastrofas pārvaldīšanas pamatprincipus un atbildīgās institūcijas par katastrofas pārvaldīšanas vadību. Likumprojektā noteikta civilās aizsardzības subjektu (fizisku un juridisku personu, Ministru kabineta, Iekšlietu ministrijas, Valsts ugunsdzēsības un glābšanas dienesta, ministriju un valsts institūciju, pašvaldības domes un pašvaldības institūciju) kompetence. Vienlaikus likumprojekts paredz tiesības ministrijām un valsts institūcijām savas kompetences ietvaros rakstveidā slēgt pakalpojumu un sadarbības līgumus vai vienošanās ar citām valsts vai pašvaldības institūcijām, juridiskām un fiziskām personām civilās aizsardzības un katastrofas pārvaldīšanas jomā, kas tiks īstenots atbilstoši Valsts pārvaldes iekārtas likuma prasībām (gadījumā, ja tiek slēgts līgums vai starpresoru vienošanās starp valsts iestādēm un pašvaldībām) un atbilstoši Publisko iepirkumu likuma prasībām (gadījumā, ja tiek slēgts līgums starp valsts iestādi, pašvaldību un juridisko personu).  Likumprojekts definē infrastruktūras (atbilstoši izmantošanas veidam) un paaugstinātas bīstamības infrastruktūru (atbilstoši tās bīstamībai) un to īpašnieku vai tiesisko valdītāju pienākumus un tiesības, kā arī kārtību, kādā veidā pienākumi par infrastruktūras vai paaugstinātas bīstamības infrastruktūras drošu ekspluatēšanu tiek deleģēti lietošanā vai pārvaldīšanā nodotai institūcijai, fiziskai vai juridiskai personai. Likumprojekts paredz, ka infrastruktūras īpašniekiem vai tiesiskajiem valdītājiem nebūs jāizstrādā infrastruktūras civilās aizsardzības plāni, bet jānodrošina konkrēti likumprojektā noteiktie pasākumu. Savukārt paaugstinātas bīstamības infrastruktūras īpašniekiem vai tiesiskajiem valdītājiem būs jāizstrādā paaugstinātas bīstamības infrastruktūras civilās aizsardzības plāns atbilstoši Ministri kabineta noteiktajam.  Likumprojekts precīzi reglamentē civilās aizsardzības plānošanas principus un plānošanas dokumentu veidus, kā arī nosaka atbildīgos par civilās aizsardzības plānošanu. Likumprojektā arī iekļautas normas, kas reglamentē civilās aizsardzības sistēmas darbības un atbilstības pārbaudes un atbildību par civilās aizsardzības prasību pārkāpumiem.  Likumprojektā ietvertas normas par izglītību, zinātni un apmācību civilās aizsardzības un katastrofas pārvaldīšanas jomā.  Likumprojekts reglamentē starptautiskās palīdzības lūgšanu un sniegšanu katastrofas draudu un katastrofas gadījumā.  Likumprojekts reglamentē Civilās aizsardzības sistēmas finansēšanu, kas būs savstarpēji saistīta gan ar likumprojektā noteikto valsts institūciju kompetenci, gan valsts un pašvaldību civilās aizsardzības plānos noteiktajiem uzdevumiem. Likumprojekts nemaina kārtību par papildu finansējuma piešķiršanu ārkārtas gadījumos atbilstoši Ministru kabineta 2009.gada 22.decembra noteikumu Nr.1644 “Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus” prasībām un katrā konkrētā gadījumā tie tiks izskatīti Ministru kabinetā atsevišķi. | | | | |
| 3. | Projekta izstrādē iesaistītās institūcijas | | | Krīzes vadības padomes sekretariāts, Valsts ugunsdzēsības un glābšanas dienests. | | | | |
| 4. | Cita informācija | | | Likumprojekta sagatavošanas laikā tika izpētīts un analizēts Somijas, Zviedrijas, Lielbritānijas, Igaunijas, Nīderlandes, Vācijas, Šveices un Islandes, kā arī kopējie Eiropas Savienības civilās aizsardzības un katastrofas pārvaldīšanas mehānismi, kas izmantots likumprojekta sagatavošanas procesā. | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | | Latvijas Republikas iedzīvotāji un viesi, kam valsts un pašvaldības institūcijas nodrošina civilo drošību un aizsardzību katastrofas draudu un katastrofas gadījumā, kā arī likumprojektā paredzēti pienākumi un tiesības civilās aizsardzības un katastrofas pārvaldīšanas jomā.  Ministru prezidents, pašvaldības domes priekšsēdētāji, valsts un pašvaldības institūcijas, Krīzes vadības padome un Pašvaldības civilās aizsardzības komisijas, kam likumprojekts paredz kompetenci civilajā aizsardzībā un katastrofas pārvaldīšanas vadīšanā.  Infrastruktūras un paaugstinātas infrastruktūras īpašnieki un tiesiskie valdītāji, kam saskaņā likumprojektu noteiktas prasības civilās aizsardzības un katastrofas pārvaldīšanas jomā. | | | | |
| 2. | Tiesiskā regulējuma ietekme uz tautsaimniecību un administratīvo slogu | | | Likumprojektam paredzama pozitīva ietekme uz tautsaimniecību, jo plānots uzlabot darbības un pakalpojumu sniegšanas nepārtrauktību, kā arī paaugstināt infrastruktūras un saimnieciskās darbības drošumu.  Likumprojekts paredz ļoti būtiski samazināt administratīvo slogu infrastruktūras īpašniekiem un tiesiskajiem valdītājiem gan publiskajā, gan privātajā sektorā, kā arī Valsts ugunsdzēsības un glābšanas dienestam samazināsies administratīvais slogs izstrādājot, izskatot un saskaņojot civilās aizsardzības plānu projektus. Piemēram, šobrīd izpildot likumu komersantiem Latvijā ir jāizstrādā un Valsts ugunsdzēsības un glābšanas dienestam jāizskata vairāk par 6000 objektu civilās aizsardzības plānu, savukārt īstenojot likumprojektā iestrādātas normas šādus plānus būs jāizstrādā ap 800 paaugstinātas bīstamības infrastruktūrām visā valsts teritorijā.  Likumprojekta un uz tā pamata izdodamo tiesību aktu izstādes laikā (2014., 2015. un 2016.gadā) palielināsies administratīvais slogs:   * Iekšlietu ministrijai, lai izstrādātu likumprojektam pakārtotos Ministru kabineta noteikumu projektus un Valsts Civilās aizsardzības plāna projektu; * ministrijām, lai savas kompetences ietvaros sagatavotu priekšlikumus Valsts civilās aizsardzības plāna projektam un pārkārtotu nozari civilās aizsardzības galveno uzdevumu veikšanai; * pašvaldības domēm, lai izstrādātu, saskaņotu un apstiprinātu Pašvaldības civilās aizsardzības komisijas nolikumu, pašvaldības civilās aizsardzības komisiju un Pašvaldības civilās aizsardzības plānu, kā arī, lai sagatavotos vadīt katastrofas pārvaldīšanu nepieciešamības gadījumā; * paaugstinātas bīstamības infrastruktūras īpašniekiem, lai izstrādātu, saskaņotu un apstiprinātu paaugstinātas bīstamības infrastruktūras civilās aizsardzības plānu; * valsts un pašvaldības institūcijām, kā arī paaugstinātas bīstamības infrastruktūras īpašniekiem būs nepieciešami atbilstoši sagatavoti speciālisti civilās aizsardzības un katastrofas pārvaldīšanas jomā.   Paredzams, ka no 2017.gada 1.janvāra civilās aizsardzības sistēma funkcionēs saskaņā ar likumprojektā paredzēto noregulējumu un kopējais administratīvais slogs publiskajā un privātajā sektorā būtiski samazināsies, vienlaikus nodrošinot augstu civilās aizsardzības sistēmas efektivitāti. | | | | |
| 3. | Administratīvo izmaksu monetārs novērtējums | | | Administratīvo izmaksu monetārais novērtējums anotācijas 1.pielikumā. | | | | |
| 4. | Cita informācija | | | Nav. | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | | 2015.gads | | | | Turpmākie trīs gadi (tūkst. *euro*) | | |
| 2016.gads | 2017.gads | 2018.gads |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | | | Izmaiņas, salīdzinot ar kārtējo 2015.gadu | Izmaiņas, salīdzinot ar kārtējo 2015.gadu | Izmaiņas, salīdzinot ar kārtējo 2015.gadu |
| 1 | | 2 | 3 | | | 4 | 5 | 6 |
| 1. Budžeta ieņēmumi: | | 0 | 0 | | | 0 | Nav precīzi aprēķināms | Nav precīzi aprēķināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 0 | 0 | | | 0 | Nav precīzi aprēķināms | Nav precīzi aprēķināms |
| 1.2. valsts speciālais budžets | | 0 | 0 | | | 0 | Nav precīzi aprēķināms | Nav precīzi aprēķināms |
| 1.3. pašvaldību budžets | | 0 | 0 | | | 0 | Nav precīzi aprēķināms | Nav precīzi aprēķināms |
| 2. Budžeta izdevumi: | | 0 | 0 | | | 0 | Nav precīzi aprēķināms | Nav precīzi aprēķināms |
| 2.1. valsts pamatbudžets | | 0 | 0 | | | 0 | Nav precīzi aprēķināms | Nav precīzi aprēķināms |
| 2.2. valsts speciālais budžets | | 0 | 0 | | | 0 | Nav precīzi aprēķināms | Nav precīzi aprēķināms |
| 2.3. pašvaldību budžets | | 0 | 0 | | | 0 | Nav precīzi aprēķināms | Nav precīzi aprēķināms |
| 3.Finansiālā ietekme: | | 0 | 0 | | | 0 | Nav precīzi aprēķināms | Nav precīzi aprēķināms |
| 3.1.valsts pamatbudžets | | 0 | 0 | | | 0 | Nav precīzi aprēķināms | Nav precīzi aprēķināms |
| 3.2.speciālais budžets | | 0 | 0 | | | 0 | Nav precīzi aprēķināms | Nav precīzi aprēķināms |
| 3.3.pašvaldību budžets | | 0 | 0 | | | 0 | Nav precīzi aprēķināms | Nav precīzi aprēķināms |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | | 0 | 0 | | | 0 | Nav precīzi aprēķināms | Nav precīzi aprēķināms |
| 5.Precizēta finansiālā ietekme: | | 0 | 0 | | | 0 | Nav precīzi aprēķināms | Nav precīzi aprēķināms |
| 5.1.valsts pamatbudžets | | 0 | | | 0 | Nav precīzi aprēķināms | Nav precīzi aprēķināms |
| 5.2.speciālais budžets | | 0 | | | 0 | Nav precīzi aprēķināms | Nav precīzi aprēķināms |
| 5.3.pašvaldību budžets | | 0 | | | 0 | Nav precīzi aprēķināms | Nav precīzi aprēķināms |
| 6.Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | Projekts šo jomu neskar | | | | | | |
| 6.1. detalizēts ieņēmumu aprēķins | |
| 6.2.detalizēts izdevumu aprēķins | |
| 7. Cita informācija | | 2015. un 2016.gadā likumprojekta ieviešana (Ministru kabineta noteikumu izstrāde, riska novērtēšana, valsts un pašvaldību plāna izstrāde, rekomendāciju, vadlīniju izstrāde) valsts institūcijas segs tām piešķirto līdzekļu ietvaros.  2017.gadā pamatojoties uz riska novērtēšanas rezultātiem tiks izstrādāti valsts civilās aizsardzības plāns un pašvaldību civilās aizsardzības plāni, kuros būs noteikti preventīvie, gatavības, reaģēšanas, seku likvidēšanas un atjaunošanas pasākumi atsevišķi katram riskam. Riki iedalīsies 5 grupās (nenozīmīgs, nozīmīgs, vidējs, augsts, ļoti augsts) pamatojoties uz to iestāšanās varbūtību un iespējamām sekām. Ņemot vērā riska novērtēšanas rezultātus būs nenozīmīgi riski, līdz ar to arī nebūs nepieciešami finanšu līdzekļi tā mazināšanai. Savukārt ļoti augstiem un augstiem riskiem tiks plānoti pasākumi, lai risku samazinātu, līdz ar to arī būs nepieciešami finanšu līdzekļi (anotācijas 2.pielikums). Finanšu līdzekļi būs arī iegūstami no Eiropas Savienības struktūrfondiem, jo viens no Eiropas Savienības Vienotā stratēģiskā ietvara fondu 2014. – 2020.gada plānošanas periodā piemērojamo ex-ante nosacījumiem ir riska novēršana un riska pārvaldība (pastāv valsts vai reģionāli riska novērtējumi attiecībā uz katastrofu pārvarēšanu, ņemot vērā pielāgošanos klimata pārmaiņām), kur kritērijs ir riska novērtējums, kurā ir:  i) Ietverts procesa, metodoloģijas, metožu un datu apraksts, kā arī uz risku balstīti kritēriji ieguldījumu prioritāšu noteikšanai;  ii) Viena riska un vairāku risku scenāriju apraksts;  iii) Stratēģija attiecībā uz pielāgošanos klimata pārmaiņām. | | | | | | |
| **IV. Kāda var būt normatīvā akta ietekme uz spēkā esošo tiesību normu sistēmu** | | | | | | | | |
| 1. | Nepieciešamie saistītie tiesību aktu projekti | | | | Saskaņā ar likumprojekta pārejas noteikumiem Iekšlietu ministrijai nepieciešamas izstrādāt:   1. Ministru kabineta noteikumus par Pašvaldības civilās aizsardzības komisijas izveidošanas kārtību, kompetenci un darba organizāciju; 2. Ministru kabineta noteikumus par paaugstinātas bīstamības infrastruktūras apzināšanas, noteikšanas un civilās aizsardzības un katastrofas pārvaldīšanas plānošanas un īstenošanas kārtību; 3. Ministru kabineta rīkojumu „Paaugstinātas bīstamības infrastruktūras saraksts”; 4. Ministru kabineta noteikumus par kārtību, kādā valsts vai pašvaldības institūcija, iesaista reaģēšanas un seku likvidēšanas pasākumos, juridiskas un fiziskas personas rīcībā esošos resursus un kādā, juridiskām un fiziskām personām kompensējami izdevumi un zaudējumi, kas radušies to resursus iesaistot reaģēšanas un seku likvidēšanas pasākumos, kā arī aprēķināms kompensācijas apmērs; 5. Ministru kabineta noteikumus par valsts civilās aizsardzības, katastrofas pārvaldīšanas un civilās krīzes vadības kontaktpunkta ar Ziemeļatlantijas līguma organizācijas un Eiropas savienības institūcijām, citām starptautiskām organizācijām un valstīm darbību un kompetenci. 6. Ministru kabineta noteikumus par valsts agrīnās brīdināšanas sistēmas izveidošanas, darbības un finansēšanas kārtību; 7. Ministru kabineta noteikumus par Valsts civilās aizsardzības plāna, Pašvaldības civilās aizsardzības plāna un Paaugstinātas bīstamības infrastruktūras civilās aizsardzības plāna struktūru un tajā iekļaujamo informāciju; 8. Ministru kabineta noteikumus par civilās aizsardzības un katastrofas pārvaldīšanas mācību veidiem un to organizēšanas kārtību; 9. Ministru kabineta noteikumus par minimālajām prasībām civilās aizsardzības kursa saturam un nodarbināto civilās aizsardzības apmācības saturam; 10. Ministru kabineta noteikumus par humānās palīdzības saņemšanas un sniegšanas kārtību; 11. Ministru kabineta noteikumus par kārtību, kādā valsts un pašvaldības institūcijas ierosina Ministru kabinetam lemt par starptautiskās palīdzības lūgšanu katastrofas draudu vai katastrofas gadījumā, lai nodrošinātu katastrofas pārvaldīšanu; 12. Grozījumus Ministru kabineta 2010.gada 27.aprīļa noteikumos Nr.398 „Valsts ugunsdzēsības un glābšanas dienesta nolikums”, lai precizētu tiesību normas atbilstoši likumprojektam un uz tā pamata izdotajiem Ministru kabineta noteikumiem; 13. Grozījumus Mobilizācijas likumā mainot terminu “civilās trauksmes un apziņošanas sistēma” uz terminu “valsts agrīnās apziņošanas sistēma”.   Ministru kabineta rīkojumu par Valsts civilās aizsardzības plānu.  Paredzams, ka līdz attiecīgo Ministru kabineta noteikumu spēkā stāšanās dienai, bet ne ilgāt, kā līdz 2017.gada 1.martam ir piemērojami šādi Ministru kabineta noteikumi, ciktāl tie nav pretrunā ar šo likumu:   1. Ministru kabineta 2010.gada 28.septembra noteikumi Nr.910 “Noteikumi par ātrās reaģēšanas un medicīniskā atbalsta vienību izveidošanu, uzturēšanu, apmācīšanu, finansēšanu, sociālo garantiju noteikšanu un iesaistīšanos starptautiskās palīdzības sniegšanā”; 2. Ministru kabineta 2009.gada 3.novembra noteikumi Nr.1260 “Noteikumi par valsts ugunsdrošības uzraudzības inspektoru kompetenci un kārtību, kādā veicama valsts ugunsdrošības uzraudzība un civilās aizsardzības prasību ievērošanas kontrole” *(izstrādāti pamatojoties uz deleģējumu Civilās aizsardzības likumā un Ugunsdrošības un ugunsdzēsības likumā. No Ugunsdrošības un ugunsdzēsības likuma deleģējums izslēgts ar 2013.gada 7.augusta grozījumiem)*; 3. Ministru kabineta 2009.gada 22.septembra noteikumi Nr.1072 “Noteikumi par pašvaldību civilās aizsardzības komisiju sarakstu, komisiju darbības teritoriju un to izveidošanas kārtību”; 4. Ministru kabineta 2009.gada 22.septembra noteikumi Nr.1078 “Pašvaldības civilās aizsardzības komisijas paraugnolikums”; 5. Ministru kabineta 2009.gada 30.jūnija noteikumi Nr.659 “Humānās palīdzības saņemšanas un sniegšanas kārtība”; 6. Ministru kabineta 2008.gada 22.septembra noteikumi Nr.772 “Noteikumi par civilās aizsardzības mācību veidiem un organizēšanas kārtību”; 7. Ministru kabineta 2007.gada 11.decembra noteikumi Nr.842 “Kārtība, kādā juridiskajām un fiziskajām personām kompensējami izdevumi un zaudējumi, kas radušies, iesaistot personu resursus reaģēšanas pasākumos, ugunsgrēka dzēšanā vai glābšanas darbos, un kompensācijas apmēra aprēķināšanas kārtība” *(izstrādāti pamatojoties uz deleģējumu Civilās aizsardzības likumā un Ugunsdrošības un ugunsdzēsības likumā. Abos likumos tiks saglabāts pilnvarojums Ministru kabinetam izdot jaunus noteikumus)* 8. Ministru kabineta 2007.gada 18.septembra noteikumi Nr.626 “Noteikumi par paaugstinātas bīstamības objektu noteikšanas kritērijiem un šo objektu īpašnieku (valdītāju, apsaimniekotāju) pienākumiem riska samazināšanas pasākumu nodrošināšanai”; 9. Ministru kabineta 2007.gada 11.septembra noteikumi Nr.612 “Minimālās prasības civilās aizsardzības kursa saturam un nodarbināto civilās aizsardzības apmācības saturam”; 10. Ministru kabineta 2007.gada 7.augusta noteikumi Nr.530 “Civilās trauksmes un apziņošanas sistēmas izveidošanas, izmantošanas un finansēšanas kārtība” *(izstrādāti pamatojoties uz deleģējumu Civilās aizsardzības likumā un Mobilizācijas likumā. Abos likumos tiks saglabāts pilnvarojums Ministru kabinetam izdot jaunus noteikumus)*; 11. Ministru kabineta 2007.gada 26.jūnija noteikumi Nr.423 “Pašvaldības, komersanta un iestādes civilās aizsardzības plāna struktūra, tā izstrādāšanas un apstiprināšanas kārtība”.   Saskaņā ar likumprojekta pārejas noteikumiem pašvaldībām līdz 2016.gada 31.decembrim nepieciešams izstrādāt un apstiprināt Pašvaldības civilās aizsardzības komisijas nolikumu, Pašvaldības civilās aizsardzības komisijas sastāvu un Pašvaldības civilās aizsardzības plānu. | | | |
| 2. | Atbildīgā institūcija | | | | Iekšlietu ministrija, Pašvaldības. | | | |
| 3. | Cita informācija | | | | Nav. | | | |
| **V. Tiesību akta projekta atbilstība Latvijas Republikas starptautiskajām saistībām** | | | | | | | | |
| Projekts šo jomu neskar | | | | | | | | |
| **VI. Sabiedrības līdzdalība un komunikācijas aktivitātes** | | | | | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | | | Likumprojekts ievietots Iekšlietu ministrijas mājas lapā sadaļā „Sabiedrības līdzdalība”.  Organizētas un vairākas viedokļu apmaiņas sanāksmes ar Latvijas Pašvaldību savienības amatpersonām un pašvaldību pārstāvjiem. | | | |
| 2. | Sabiedrības līdzdalība projekta izstrādē | | | | Priekšlikumu iesniegšana likumprojekta saskaņošanas laikā. | | | |
| 3. | Sabiedrības līdzdalības rezultāti | | | | Sabiedriskās apspriešanas laikā nav saņemti iebildumi un priekšlikumi.  Viedokļu apmaiņas sanāksmēs ar Latvijas Pašvaldību savienības amatpersonām un pašvaldību pārstāvjiem pastāv atšķirīgi viedokļi par kompetences sadalījumu starp valsts un pašvaldības institūcijām. | | | |
| 4. | Cita informācija | | | | Nav. | | | |
| **VII. Tiesību akta projekta izpildes nodrošināšana un tās ietekme uz institūcijām** | | | | | | | | |
| 1. | Projekta izpildē iesaistītās institūcijas | | | | Ministru kabinets, Krīzes vadības padome, ministrijas, valsts institūcijas, pašvaldību domes, Pašvaldības civilās aizsardzības komisijas, pašvaldības institūcijas, juridiskas un fiziskas personas. | | | |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | | | Saistībā ar likumprojekta izpildi nav nepieciešams veidot jaunas institūcijas, likvidēt vai reorganizēt esošās. Likumprojekta izpildes nodrošināšanai valsts un pašvaldības institūcijām ir tiesības izveidot speciālas civilās aizsardzības struktūras vai nozīmēt amatpersonas civilās aizsardzības uzdevumu izpildes nodrošināšanai. | | | |
| 3. | Cita informācija | | | | Likumprojekta ietekme uz cilvēkresursiem atspoguļota anotācijas pielikumā „Administratīvo izmaksu monetārais novērtējums”. | | | |

Iekšlietu ministrs R. Kozlovskis

Vīza: valsts sekretāre I.Pētersone–Godmane

26.06.2015, 08:38

2560

M.Baltmanis, 67075818

[martins.baltmanis@vugd.gov.lv](mailto:martins.baltmanis@vugd.gov.lv)